text: Stop JJOO convoca una manifestació de país el 15 de maig a Puigcerdà
  Dirección corta: https://lahaine.org/gA5X
  29/03/2022 :: Nacionales PP.Catalans
  Amb el lema "Per un Pirineu viu, stop jocs", la plataforma vol reunir com més manifestants millor en una mobilització unitària a la capital de la Cerdanya
  La Plataforma Stop JJOO ha convocat una manifestació de país el dia 15 de maig a Puigcerdà contra la candidatura de Catalunya i l'Aragó als Jocs Olímpics d'Hivern del 2030.
  Amb el lema 'Per un Pirineu viu, stop jocs', la plataforma –que té el suport de col·lectius com ara No al Transvasament i d'entitats com Unió de Pagesos– vol reunir com més manifestants millor en una mobilització unitària a la capital de la Cerdanya.
  Ho ha explicat la plataforma des d'Espui (Vall Fosca), a tocar de les infrastructures que es van construir per acollir una estació d'esquí però que van quedar a mig fer. Bernat Lavaquiol, un dels portaveus de la plataforma, ha dit que també esperaven comptar amb el suport de les plataformes contràries als jocs de l'Aragó.
  Ermengol Gassiot: "El 2030 potser hi haurà estacions d'esquí que no podran obrir ni amb neu artificial"
  Per altra banda, Stop JJOO continua exigint al govern català que ampliï la consulta sobre els jocs a les comarques del Solsonès, el Berguedà i el Ripollès. Ara com ara, la Generalitat solament ha accedit a estendre la consulta a les sis comarques de l'Alt Pirineu i l'Aran: l'Alta Ribagorça, l'Alt Urgell, la Baixa Cerdanya, el Pallars Jussà, el Pallars Sobirà i la Vall d'Aran. Aquest mes de març, el Consell Comarcal del Solsonès ha acordat de fer una consulta pròpia sobre els Jocs Olímpics d'Hivern en cas que el govern els continuï excloent del procés participatiu oficial.